Ne oan ket digalonekaet avat rak santout a raen alato e oa danvez ur skrivagnerez a-zoare gant Mich Beyer. Unan hag a ouvezfe un deiz kavout ur chorn digor e ti ma chalon a lenner. Lennet em eus Teñvalijenn ivez eta. Traoù zo gant ar romantig-se am lakaas da soñjal e Stephen King, an novelaoù-se gantañ ma konte follentez tud voutin. En unan eus e romantoù zoken e kont marv Georges Stark anv-pluenn ur skrivagner deuet da vezañ re dorr-penn da hemañ diwezhañ. Fentus eo gwelet e oa bet graet gant ar ger teñval(ijenn) ivez en titl The dark half (e glg La part des ténèbres). Ur pennad amzer plijus am eus bet o lenn novela Mich Beyer ivez. Goude ma vije bet tu mont ober ur romant hiroch gant an danvez-se e oa deuet bravik ganti.